نعيمه المصريه

الست نعيمه المصريه  (زينب محمد ادريس) ( 1894-1976 ) من حى المغربلين هى مطربه مصريه,اشتهرت فى عالم الغنا فى مصر فى اوائل العشرينات, ليها مسرحها الخاص (الهامبرا) .

اتجوزت وهى صغيرة وعاشت مع زوجها فى بيت أسرتها، لكن حبها للغناء والفن جعلها تتمرد على دى الحياة،
سافرت الى حلب وقضت 3 سنين فى سوريا، تعلمت الكتير من ملحنى حلب، فاهتمت بيها الست رحلو جرادة وساعدتها لغاية عودتها لمصر سنة 1914 ليستقبلها خادم المزيكا ومجددها الموسيقار سيد درويش ويتبنى موهبتها ويعلمها غناء القصيدة والموال، حيث قدمت أول أسطوانة ليها من ألحانه، كما غنت معه اكتر من أغنية منها:«مين زيي».

اتلقبت نعيمة المصرية بـ «ملكة الاسطوانات» فسجلت اكتر من 150 اسطوانة لشركتى ميشيان وبوليفون وبيضافون، كان أولها من ألحان الشيخ سيد درويش، وغنت آيض من ألحان محمد القصبجي، وداوود حسني، وزكريا أحمد اللى لحن ليها عدد من أهم أغانيها زى «البوسطجي»، «تعالى يا شاطر».

من أشهر اسطواناتها غنت طقطوقة تعالى ياشاطر نروح للقناطر - و أنا نايمة - غالى والطلب رخيص - ياميت مسا - يابلح زغلول - جن الظلام - ياكوكب الفجر - موال ياللى القمر طلعتك ، بلح زغلول ، قوم يا حبيبى بقينا الصبح، يا عزيز عيني، والنبى لآيس وياك يا غزال، دور يا قلبى تستاهل، حكواتى ومغنواتي، تعالى يا شاطر.

بعد مشوار فنى استمر لاكتر من 26 سنه، اعتزلت نعيمة الفن بسبب جواز ابنتها من شاب ينتمى لعيلة ترفض امتهان الفن، ورحلت سنة 1976 م عن عمر 82 سنه.
 اشهر اللى غنته 
 يابلح زغلول
 تعالى يا شاطر نروح القناطر هات الازازة واقعد لاعبنى
 ان كنت شارينى ,اسطوانة ميشيان
 معلوم ياهانم ,اسطوانة ميشيان
 قوم ياحبيبى بقينا الصبح
 والنبى لآيس وياك ياغزال
 يابو الشريط الاحمر
 دور يا قلبى تستاهل سجل سنة 1923
 وانا نايمه وانا نايمه كترت الأحلام وانا نايمه
 حكواتى ومغنواتي
 ياعزيز عينى
 غالى والطلب رخيص
 ماتخافش علىّ
 يا ميت مسا على العيون الكويسة
 ياولد عمى يابوى لسيد درويش
 يا عزيز عينى لسيد درويش
 مهما تقول ولا تعيد ,اسطوانة هوموكورد
 يا مدموازيل رقى شوية ,اسطوانة بوليفون
 يا كيكى كيكو
 خد البزه واسكت
 يا كوكب الفجر مين أذنك تريح بدرى ,اسطوانة بوليفون
 عروستنا ياللا نحييها
 قوم هاتلى بدلة,اسطوانة بوليفون
 على يوم ما خدونى الجهادية,اسطوانة بوليفون
 فرغ الهزار ,اسطوانة بيضافون
 لو كان عذولى يحس
 اسحب كلمتك أوام بسرعة,اسطوانة هوموكورد
 سيد الغزلان الحان داود حسنى.اسطوانة كولومبيا
 كله الا كده

 فيلم تسجيلى 

نعيمة المصرية(2008)

 شوف كمان 
رواد الغناء فى القرن 19
200px|center

تصنيف:مواليد 1894
تصنيف:وفيات 1976
تصنيف:مغنيات مصريات
تصنيف:قاهريين
تصنيف:ناس من الدرب الاحمر